
REFERAT DE APROBARE

la proiectul de hotărâre cu privire la aprobarea procedurii
de publicare a listelor debitorilor persoane juridice care înregistrează obligaţii fiscale restante, precum şi cuantumul acestor obligaţii
Articolul 20 din Legea nr. 273/2006 privind finantele publice locale, cu modificarile si completarile ulterioare, instituie in sarcina autorităţilor administraţiei publice locale, competenţe şi responsabilităţi în ceea ce priveşte finanţele publice locale, precum:

- stabilirea, constatarea, controlul, urmărirea şi încasarea impozitelor şi taxelor locale, precum şi a oricăror alte venituri ale unităţilor administrativ-teritoriale, prin compartimente proprii de specialitate, în condiţiile legii;
- urmărirea şi raportarea execuţiei bugetelor locale, precum şi rectificarea acestora, pe parcursul anului bugetar, în condiţii de echilibru bugetar, iar articolul 23 din aceeasi lege sus-mentionata, instituie responsabilitati ordonatorilor de credite in ceea ce priveste urmarirea modului de realizare a veniturilor.
In intelesul Codului de procedura fiscala, respectiv a Legii nr. 207/2015, organul fiscal local reprezinta structurile de specialitate din cadrul autorităţilor administraţiei publice locale cu atribuţii de administrare a creanţelor fiscale.
Potrivit art. 162 alin. (1) din Legea nr. 207/2015, cu modificarile si completarile ulterioare, ,,Organele fiscale au obligaţia de a publica pe pagina de internet proprie lista debitorilor persoane juridice care înregistrează obligaţii fiscale restante, precum şi cuantumul acestor obligaţii.
    (2) Lista se publică trimestrial, până în ultima zi a primei luni din trimestrul următor celui de raportare şi cuprinde obligaţiile fiscale restante la sfârşitul trimestrului şi neachitate la data publicării listei, al căror plafon se stabileşte astfel:

    a) în cazul creanţelor fiscale administrate de organul fiscal central, prin ordin al preşedintelui A.N.A.F.;

    b) în cazul creanţelor fiscale administrate de organul fiscal local, prin hotărâre a consiliului local.

    (4) În termen de 15 zile de la achitarea integrală a obligaţiilor fiscale datorate, organul fiscal competent operează modificările pentru fiecare debitor care şi-a achitat aceste obligaţii.’’
Pentru punerea in aplicare a prevederilor art. 162, alin. (1) din Codul de procedura fiscala, modificat de art. 1 din Legea nr. 30/2019 pentru aprobarea Ordonanţei de urgenţă a Guvernului nr. 25/2018 privind modificarea şi completarea unor acte normative, precum şi pentru aprobarea unor măsuri fiscal-bugetare, s-a elaborat Procedura de publicare a listelor debitorilor care înregistrează obligaţii fiscale restante, precum şi cuantumul acestor obligaţii, procedura ce va fi utilizata de organul fiscal local, respectiv de Compartimentul constatare, impunere, control si urmarire impozite si taxe locale persoane juridice din cadrul Serviciului administrare venituri persoane fizice si juridice, procedura prezentata in Anexa.
Prin proiectul de hotarare se supune aprobarii Procedura proprie de publicare a listelor debitorilor persoane juridice care înregistrează obligaţii fiscale restante la bugetul local al Municipiului Campulung, precum si a plafonului minim al obligatiilor fiscale restante datorate de catre debitorii persoane juridice, ce vor fi mentionati in lista ce se va publica trimestrial, pana in ultima zi a primei luni din trimestrul urmator celui de raportare, conform art. 162, alin. (2), lit. b) din Legea nr. 207/2015 privind Codul de procedura fiscala, respectiv de 1000 lei.
Față de cele expuse anterior, vă supun spre aprobare proiectul de hotărâre in forma prezentata.
Primar,

Elena-Valerica Lasconi

